FLOYD คว้างานใหม่ 3 โครงการ รวม 150 ลบ.  เดินหน้าประมูลงานรัฐ-เอกชนต่อเนื่อง
FLOYD คว้างานใหม่ 3 โครงการ รวม 150 ลบ.  เดินหน้าประมูลงานรัฐ-เอกชนต่อเนื่อง
FLOYD คว้างานใหม่ 3 โครงการ รวม 150 ลบ.  เดินหน้าประมูลงานรัฐ-เอกชนต่อเนื่อง
30 มี.ค. 2564

บริษัท ฟลอยด์ จำกัด (มหาชน) หรือ FLOYD ระบุว่า บริษัทได้รับงานใหม่ 3 โครงการ มูลค่ารวมกว่า 149.14 ล้านบาท ประกอบไปด้วย 1. โครงการก่อสร้าง ศูนย์คอมพิวเตอร์ (Data Center) ผู้ว่าจ้างบริษัท หัวเว่ย เทคโนโลยี (ประเทศไทย) จำกัด ลักษณะงานเป็นงานติดตั้งระบบวิศวกรรมประกอบอาคาร และ 2.โครงการก่อสร้าง ศูนย์คอมพิวเตอร์ (Data Center) ผู้ว่าจ้าง บริษัท ทรู อินเตอร์เน็ต ดาต้า เซ็นเตอร์ (ทรูไอดีซี) ลักษณะงานเป็นงานเสริมโครงสร้างอาคารด้ายคาร์บอนไฟเบอร์ (CFRP)
รวมทั้ง 3.โครงการก่อสร้าง โฮมโปร สาขาบางนา ผู้ว่าจ้าง บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ลักษณะงาน เป็นงานติดตั้งระบบวิศวกรรมประกอบอาคาคาร สำหรับมูลค่าโครงการข้างต้น รวมภาษีมูลค่าเพิ่มเป็นเงิน 149,136,699 บาท
ด้านนายทศพร จิตตวีระ กรรมการผู้จัดการ FLOYD เปิดเผยว่า ปัจจุบันบริษัทเตรียมยื่นประมูลงานโครงการใหม่ทั้งภาครัฐและเอกชนอย่างต่อเนื่อง โดยยังคงควบคู่เน้นการรักษาฐานลูกค้าเก่าไว้ ควบคู่ขยายฐานลูกค้าใหม่อย่างต่อเนื่อง ใช้จุดแข็งความพร้อมด้านบุคลากร และ ความเชี่ยวชาญการเป็นผู้ให้บริการรับเหมาติดตั้งงานระบบไฟฟ้า งานวิศวกรรมระบบสาธารณูปโภค เครื่องกลแบบครบวงจร และระบบดาต้าเซ็นเตอร์